《吴江舟次》
南北朝·王微

昔年从此去，寒雨共孤舟。
有病淹归旅，无诗记远游。
半窗残月梦，几树断烟愁。
未抵荒江外，相思一夜秋。

作者简介：（415—453）南朝宋琅邪临沂人，字景玄。王弘侄。善属文，能书画，兼解音律、医方、阴阳术数。初为始兴王刘浚友。微素无宦情，江湛举为吏部郎，不就。与何偃书，深言尘外之适。常住门屋一间，寻书玩古，终日端坐，床席皆生尘埃，惟坐处独净。弟有疾，微躬自处疗，以服药失度卒。深自咎恨，发病不复自疗，弟卒后四旬亦终。